b'\n_START_ARTICLE_\nAmbulancebehandler\n_START_PARAGRAPH_\nAmbulancebehandler er en s\xc3\xa6rlig dansk titel for en person som har taget en overbygning p\xc3\xa5 uddannelsen som ambulanceassistent, og som senere eventuelt kan uddanne sig til paramediciner. Alle ambulancer i Danmark skal v\xc3\xa6re bemandet med mindst \xc3\xa9n ambulancebehandler.\n_START_SECTION_\nAnsvar og pligter\n_START_PARAGRAPH_\nDe ovenn\xc3\xa6vnte behandlinger m\xc3\xa5 kun gives p\xc3\xa5 l\xc3\xa6gelig delegation/ordination. Ambulancetjenester i Danmark skal have en ansvarlig l\xc3\xa6ge (korpsl\xc3\xa6ge) tilknyttet, da det kun er l\xc3\xa6ger, der kan ordinere medicin i Danmark. Korpsl\xc3\xa6gen udstikker retningslinjer, indikationer og kontraindikationer, for hvordan og hvorn\xc3\xa5r der m\xc3\xa5 behandles p\xc3\xa5 ambulancen._NEWLINE_Ambulancebehandlere er underlagt patientklagen\xc3\xa6vnet, og der kan derigennem klages over evt. behandling, man har modtaget.'